
 5.3.2019
 BG
 Официален вестник на Европейския съюз
 L 64/5
 РЕГЛАМЕНТ ЗА ИЗПЪЛНЕНИЕ (ЕС) 2019/353 НА КОМИСИЯТА
 от 4 март 2019 година
 за изменение за 295-и път на Регламент (ЕО) No 881/2002 на Съвета за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с организациите ИДИЛ (Даиш) и Ал Кайда (1), и по-специално член 7, параграф 1, буква а) и член 7а, параграф 1 от него,
 като има предвид, че:
 (1)
 В приложение I към Регламент (ЕО) No 881/2002 са изброени лицата, групите и образуванията, спрямо които се прилага замразяване на финансови средства и икономически ресурси по смисъла на настоящия регламент.
 (2)
 На 28 февруари 2019 г. Комитетът по санкциите към Съвета за сигурност на Организацията на обединените нации реши да добави едно вписване в списъка на лицата, групите и образуванията, спрямо които следва да се прилага замразяването на средства и икономически ресурси. Поради това приложение I към Регламент (ЕО) No 881/2002 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕО) No 881/2002 се изменя в съответствие с приложението към настоящия регламент.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 4 март 2019 година.
 За Комисията,
 от името на председателя,
 Началник на Службата за инструментите в областта на външната политика
 (1) ОВ L 139, 29.5.2002 г., стр. 9.
 ПРИЛОЖЕНИЕ
 В категорията „Физически лица“ в приложение I към Регламент (ЕО) No 881/2002 се добавя следното вписване:
 „Hamza Usama Muhammad bin Laden. Дата на раждане: 9.5.1989 г. Място на раждане: Джеда, Саудитска Арабия. Гражданство: Саудитска Арабия. Друга информация: а) Син на Осама бин Ладен (починал); (б) обявен от Aiman Muhammed Rabi al-Zawahiri като официален член на Ал Кайда. Призова последователите на Ал Кайда да извършват терористични нападения. Счита се за най-вероятния приемник на al-Zawahiri. Дата на определянето, посочено в член 7г, параграф 2, буква и): 28.2.2019 г.“
 